**სს “საქართველოს რკინიგზა”**

**დირექტორთა საბჭოს დადგენილება**

2017 წლის 29დეკემბერი № 8/57

**“სატვირთო გადაზიდვების ტარიფები და დამატებითი საფასურები”-ში დამატებებისა და ცვლილებების შეტანის შესახებ**

1. ცნობად იქნას მიღებული სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” 2017 წლის 28 დეკემბრის №63540 მოხსენებითი ბარათი.

**2.** საქართველოს სარკინიგზო კოდექსის 64-ე მუხლის შესაბამისად, სს ,,საქართველოს რკინიგზის“ დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას დამატებები და ცვლილებები, კერძოდ:

**ა)** მუხლი III.-ის მე-2 პუნქტიდან ამოღებულ იქნას სიტყვები: ”ცხრილ 2 ში და”, ”ტონა”;

**ბ)** გაუქმდეს:მუხლი V.-ის - მე-15, 29-ე და 54-ე პუნქტები და მუხლი VII.-ის - მე-4 და მე-11 პუნქტები და შესაბამისად გადაინომროს მომდევნო პუნქტები;

**გ)** სხვაპუნქტებს მოქმედების ვადით- 2017 წლის 31 დეკემბრის ჩათვლით, მოქმედების ვადა განესაზღვროს- 2018 წლის 31 დეკემბრის ჩათვლით;

**დ)** მუხლი V.-ს 36-ე პუნქტი: ფერადი ლითონისა და მისი ნაწარმის არსებული კოდები შეიცვალოს კოდებით: 7402, 7403, 7801, 7901, 7419, 7616, 7816, 7907 და დაემატოს გოგირდის კოდი „2802“;

**ე)** მუხლი V.-ს მე-40 პუნქტი:

- ა) ქვეპუნქტს დაემატოს ტვირთები და კოეფიციენტი: ბენტონიტის (25081), ცეოლიტის (6811), საამშენებლო ქვისა და არაალკოჰოლური სასმელების გადაზიდვაზე- 0,56;

- ბ) ქვეპუნქტს დაემატოს ტვირთები და კოეფიციენტი: ქვანახშირის (27011900), სახერხი მასალისა (4407) და საბურავების (4011) გადაზიდვაზე-0,56;

**ვ)** მუხლი V.-ს დაემატოს ახალი პუნქტი შემდეგი რედაქციით:

”სადგურ სადახლო ექსპ. გავლით სადგურ ფოთი-პორტის დანიშნულებით სპილენძის კონცენტრატის (2603) სავაგონო გადაზიდვისას დადგინდეს სპეცტარიფი 16,25 აშშ დოლარის ოდენობით ერთ ტონა ტვირთზე.”.

**ზ)** მუხლი V.-ს 35-ე პუნქტი: სიტყვა „ხორბალმზიდებით“ შეიცვალოს სიტყვებით „ ხორბალმზიდი, დახურული“;

**თ)** მუხლი VII.-ის მე-5 პუნქტის ბ) ქვეპუნქტიდან ამოღებულ იქნას სიტყვები: ” ”მეთანოლი” სთვის (29051100)” და გადატანილ იქნეს მუხლი VII.-ის მე-5 პუნქტის გ) ქვეპუნქტში;

**ი)** მუხლი VII.-ის მე-5 პუნქტის ბ) ქვეპუნქტი: ნავთობპროდუქტებისათვის (2721-2742, მათ შორის ნაფტა, 2745-2749), როდესაც პირველად გამომგზავნ ქვეყანას წარმოადგენს თურქმენეთი ტარიფი დადგინდეს 10,25 აშშ დოლარი;

**კ)** მუხლი VIII.-ის მე-17 პუნქტში ციფრი ”274,30” შეიცვალოს ციფრით ”305,45”.

**ლ)** მუხლი VIII.-ის მე-18 პუნქტს დაემატოს სიტყვები „ ,ხოლო ჩიხის კარების ან შლაგბაუმის გაღება-დაკეტვის ოპერაციის საფასური შეადგენს 10 ლარს.“.

**3.** წინამდებარე დადგენილება ძალაში შევიდეს 2018 წლის 01 იანვრიდან. ამასთან, დადგენილების მეორე პუნქტის „ე“ და „ვ“ ქვეპუმქტების მოქმედების ვადა განისაზღვროს 2018 წლის 1 ივლისამდე.

**4.** ოპერაციათა მართვის დეპარტამენტის საორგანიზაციო სამსახურმა (ქ.ნინუა) უზრუნველყოს “სატვირთო გადაზიდვების ტარიფები და დამატებითი საფასურები (2018 წლის 01 იანვრის მდგომარეობით)” თარგმნა რუსულ და ინგლისურ ენებზე.

**5.** ოპერაციათა მართვის დეპარტამენტის საორგანიზაციო სამსახურმა უზრუნველყოს ბროშურის “სატვირთო გადაზიდვების ტარიფები და დამატებითი საფასურები (2018 წლის 01 იანვრის მდგომარეობით)” გამოცემა: ქართულ ენაზე - 150 ეგზემპლარი, რუსულ ენაზე- 30 ეგზემპლარი, ინგლისურ ენაზე - 30 ეგზემპლარი.

**6.** კომერციულმა დეპარტამენტმა დაუგზავნოს ბროშურები რკინიგზის სადგურებს, შესაბამის დეპარტამენტებს, სამსახურებს, დაინტერესებულ მხარეებს.

**7.** ფილიალმა “ვორლდ ბიზნეს სოლუშენსი”  (ლ.კუკავა) უზრუნველყოს შესაბამისი ცვლილებების შეტანა სატვირთო გადაზიდვების ბილინგის ერთიან ელექტრონულ სისტემაში.

**7.** კონტროლი დადგენილების შესრულებაზე განახორციელოს ფილიალ ”სატვირთო გადაზიდვების ფილიალის” დირექტორის მოადგილემ კომერციის და მარკეტინგის დარგში (კ. გუდიაშვილი).

**დირექტორთა საბჭოს**

**თავმჯდომარე**

**დ. ფერაძე**